多倫多

多倫多，簡稱「多市」，又名圖麟都、度郎度、多郎度、多朗多，係加拿大最大嘅城市、北美第五大城市。多倫多係加拿大安大略省嘅省會。根據2021年加拿大人口普查，多倫多市嘅人口有2,794,356人，當中296,225人係華裔，佔總人口 10.6%，103,530人母語係粵語，佔總人口 3.7%。

一般口語講多倫多未必係指多倫多市，好多時其實係指大多倫多地區，根據2021年加拿大人口普查，大多倫多地區人口6,202,225。

名稱由來 
目前認為最可信嘅講法係，多倫多呢個名應該係源於一個 Mohawk 文嘅字 tkaronto，意思係 ｢水入面有樹楝喺度嘅地方｣，原本係指多倫多以北 125 公里外，當地人會插木樁入水度起堤壩來捉魚嘅一個急流，後來泛指成個湖，法國人來到之後跟佢哋叫，然後用同一個名叫嗰度開始嘅一條河，再然後喺河嘅下游起咗座城堡，又係用同一個名，嗰個城堡嘅所在地就係而今嘅多倫多。法國人用咗呢啲名都有地圖為證。

歷史 

喺歐洲人未踏足而今叫做多倫多嘅地方之前，已經有唔同嘅原住民喺嗰度住。目前喺多倫多，每當正式承認呢件事嘅時候都會話住過呢度嘅民族包括 Credit 地方嘅密西沙加人、Anishnabeg 人、Chippewa 人、Haudenosaunee 人同 Wendat 人。

多倫多喺1953年至1997年間曾經行過兩級制，一般人講嘅多倫多其實係大多倫多市，入面嘅六個 ｢區｣ 其實全部都係市。1998年1月1日，時任省長夏理斯夾硬將六市合併為新嘅多倫多市，大多市政府相應取消，令議員數目銳減超過一半，呢件事當地稱為六市合併，幾乎二十年之後都仲有人反對。

喺1970年代，多倫多仍然係排係滿地可之後嘅加拿大第二大城市。但後嚟由於快速嘅增長同六市合併，到咗2000年，多倫多嘅人口已經係加拿大第二大城市嘅兩倍。呢個好大程度上係由於，導致好多講英文嘅魁北克人移居去多倫多。另一個原因係大部分新移民都選擇多倫多作為最初嘅落腳地。

多倫多郊區 

多倫多市同隔離嘅近郊地區夾埋叫大多倫多地區，呢啲近郊地區包括皮爾區、荷頓區、約克區同杜林區四區，由於最初有自己嘅電話號碼字頭都係 905 字頭，所以又叫 905 地區。當中嘅大城市包括密西沙加市、賓頓市、列治文山市、萬錦市、旺市、皮克靈市同奧沙華市。

GTA 再加咸美頓市，稱為大多倫多及咸美頓地區，表示地理上 GTA 其實同咸美頓市已經相連。

GTHA 以外可以再加多啲隣近地區，叫金馬蹄地區，金馬蹄地區可以再擴大，叫大金馬蹄地區。

地理

經濟 
多倫多係加拿大嘅金融中心。多倫多證券交易所係加拿大而家最大嘅證券交易所。

人口資料 
多倫多係世界上最多元文化嘅城市之一。2004年，聯合國發展計劃將多倫多排喺最高比率外地出生人口嘅城市名單之中嘅第二位，僅次於美國嘅邁阿密。佢嘅排名都比其他好似洛杉磯、溫哥華、紐約同新加坡等多元文化城市或者國家要高。其中主要外來人口來源地包括中國、印度、韓國等等。

多倫多充滿著多元化嘅特色。2001年加拿大人口普查顯示42.8%嘅多倫多人口係有色人種。2005年3月，加拿大統計局展望喺2012年，有色人種將會係多倫多同埋溫哥華嘅主要人口。

大多數嘅多倫多人都話佢哋嘅種族係源自英國或者愛爾蘭。

文化 
多倫多市係多文化嘅聚集中心。

每年9月舉行嘅多倫多國際電影節係北美其中一個重要電影盛會。

交通

民用機場 
 多倫多皮爾遜國際機場喺 GTA
 多倫多中央島機場喺多倫多市內

高速公路 
 免費公路：400公路、QEW、Allen Road、401公路，403公路、404公路、427公路、DVP、Gardiner Expressway
 收費公路：407公路

公共運輸 
喺2022年，GTHA 嘅公共運輸，除咗多倫多嘅小輪之外，基本已經統一接受一個由 Metrolinx 營運，叫做 Presto 卡嘅收費系統，但係卡嘅用法並冇統一，例如搭 TTC 嘅車或者 YRT 嘅普通巴士，你淨係要上車拍卡；但係 Viva 快線就要先喺車站按車程遠近撳掣拍卡；如果搭 GO 巴士則要上落車都拍卡。

多倫多市內嘅公共運輸主要由多倫多公車局負責，GTHA 內其他每個市都有自己嘅公車局，但係成個 GTHA 嘅區域性公共運輸就由省級嘅 Metrolinx 負責。

多倫多市內 
 巴士：主要由多倫多公車局營運，另外有少量嘅 GO Bus 路線
 鐵路：地下鐵由多倫多公車局營運，另外喺繁忙時間有有限度嘅 GO Train 服務
 輕鐵：喺多倫多一般稱為街車，由多倫多公車局營運
 小輪：連接中央島，由市政府直接營運

GTA 範圍 
 地鐵：多倫多地下鐵嘅1號線嘅西面嗰半截最北面有幾個站喺約克區嘅旺市，連接407公路同旺市市中心
 短途鐵路：UP Express

GTHA 範圍 
 短途鐵路：GO Train 
 短途巴士：GO Bus、其他隔籬市公車局營運或者管理嘅巴士

旅遊

多倫多市內 
 多倫多中央島：568英畝嘅公園，由湖邊搭渡輪就去到
 安省遊樂宮
 CN 塔：混凝土電視發射塔，同時作觀光用途。塔高553米，係世界上最高嘅自立式建築結構
 羅渣士中心：世界上第一個擁有可開啟屋頂嘅體育場
 國家展覽場
 彌敦菲臘廣場
 登打士廣場
 皇家安省博物館
 安省美術館
 多倫多動物園
 Casa Loma

GTHA 範圍 
 咸美頓植物園所在地

多倫多遠郊各地 
 尼亞加拉瀑布
 Niagara-on-the-Lake：蕭伯納劇院所在地
 St. Jacobs
 Stratford：每年有 Stratford Festival 話戲節
 千島群島
 Collingwood
 阿岡昆省立公園
 Muskoka：白求恩紀念館所在地

專上教育

大學 
一般人講多倫多嘅大學只係會恁到三間：
 多倫多大學
 約克大學
 多倫多都會大學

但係其實多倫多仲有其他大學：
 安省美術設計大學
 天道神學院
 Université de l’Ontario français

如果計埋成個 GTA，仲有另外一間：
 University of Ontario Institute of Technology

專上學院 
安省嘅專上學院分社區學院同私立職業培訓學院兩種，但係一般人講專上學院係指社區學院。

多倫多市內嘅社區學院有：
 喬治布朗學院 (George Brown College)
 塞內嘉科技學院
 百年理工學院
 漢博學院

如果計埋成個 GTA，仲有另外一間：
 Sheridan College

報館

英文報館 
 《多倫多星報》：加拿大發行量最大嘅報紙。
 《環球郵報》
 《國家郵報》
 《多倫多太陽報》

中文報館 
 《星島日報》(Sing Tao)
 《明報》(Ming Pao)

通訊社 
 加新社嘅總部喺多倫多

體育 
多倫多擁有知名嘅多倫多藍鳥棒球隊，曾經兩次奪得美國職棒大聯盟世界系列賽冠軍。可開合上蓋嘅羅渣士中心球場係藍鳥隊同加拿大式足球聯盟多倫多淘金人隊嘅主場。

多倫多亦擁有NBA多倫多速龍隊，北美冰球聯賽6大創會球會之一嘅多倫多楓葉隊。1999年落成嘅 Scotiabank Arena係速龍隊同楓葉隊嘅主場所在地。

名人

官方網站
 Google Maps上的多倫多地圖

攷